ai4bharat/Pralekha huggingface dataset:
குடியரசுத் தலைவர் செயலகம்
பொதுப் பிரிவு மருத்துவர்களின் மூன்றாவது அடிப்படைப் பயிற்சி மருத்துவர்கள் குடியரசுத் தலைவருடன் சந்திப்பு
தேசிய சுகாதாரம் மற்றும் குடும்ப நலத்துறை பயிற்சி நிறுவனம் நடத்திய மூன்றாவது அடிப்படை பயிற்சித் திட்டத்தின் பொதுப் பிரிவு மருத்துவர்கள் குடியரசுத் தலைவர் திரு. ராம்நாத் கோவிந்தை புதுதில்லியில் இன்று குடியரசுத் தலைவர் மாளிகையில் சந்தித்து பேசினர்.
இந்த சந்திப்பின் போது, பல்வேறு பொறுப்புகளை கையாளுவதற்கான பயிற்சியில் தேசிய சுகாதாரம் மற்றும் குடும்பநலத் துறை பயிற்சி நிறுவனம் தனது அடிப்படை பயிற்சித் திட்டத்தின் மூலம் பொதுப்பிரிவு மருத்துவர்களுக்கு வழங்குவது தமக்கு மகிழ்ச்சி அளிப்பதாக குடியரசுத் தலைவர் கூறினார். ஒட்டுமொத்த மக்களுக்கும் சுகாதார வசதிகளை அளிப்பது நமது அரசின் லட்சியமாகும். ஆயுஷ்மான் பாரத் திட்டம், பொது சுகாதார மேலாண்மைக்கு மட்டுமின்றி, நமது முக்கிய சொத்தான மனித உயிர்களை காக்கும் முக்கிய நடவடிக்கையாகும்.
வளர்ச்சியின் பாதையில் நமது தேசம் சுகாதாரத் துறையில் முக்கிய மைல் கல்லை எட்டியுள்ளது என்று குடியரசுத் தலைவர் கூறினார். ஆனால், நம் கண் முன் பழைய மற்றும் புதிய சவால்கள் உள்ளன. நமது நாட்டின் நோயால் ஏற்படும் பாதிப்பு பெரும் மாற்றத்தை ஏற்படுத்தி வருகிறது. பெரும் அளவில் பரவிவரும் டி.பி, மலேரியா, டெங்கு போன்ற நோய்களை நாம் கையாள வேண்டும். அதே சமயம் அதிகரித்து வரும் வாழ்க்கை முறை சார்ந்த நோய்களையும் நாம் கையாள வேண்டும். நோய்களால் ஏற்படும் சவால்களுடன் சுகாதாரம் மக்களுக்கு சென்றடைவதில் பிரச்சினைகள் மற்றும் அணுகக்கூடிய வகையில் மருத்துவ சேவைகள் வழங்குவதும் சவால்கள் ஆகின்றன. நமது கண்முன் உள்ள பாதை மிகவும் கடினமானது. ஆனால், அது கடக்கக்கூடிய பாதையாகும். மனஉறுதியுடன் உழைத்தால் நாம் இதை சாதிக்கலாம் என்று குடியரசுத் தலைவர் கூறினார்.
குடியரசுத் தலைவரின் உரையை காண pib.gov.in என்ற இணையதளத்தை பார்க்கவும்.
குடியரசுத் துணைத் தலைவர் செயலகம்
மனித குலத்தின் ஐம்பது சதவீதத்திற்கு நீதி உறுதி செய்யப்படாவிட்டால் சமூகம் வளர முடியாது - குடியரசு துணைத்தலைவர்
மனித குலத்தின் ஐம்பது சதவீதத்திற்கு நீதி உறுதி செய்யப்படாவிட்டால் சமூகம் வளர முடியாது என்று குடியரசு துணைத்தலைவர் திரு. ஜக்தீப் தன்கர் தெரிவித்துள்ளார். மகளிர் இடஒதுக்கீடு மசோதா நிறைவேற்றப்பட்டதை ஒரு 'சகாப்த வளர்ச்சி' என்று பாராட்டிய அவர், இந்த மசோதா பெண்களின் உரிமைகளை அங்கீகரிப்பதாகவும், அவர்களின் உரிமையை உறுதிப்படுத்துவதாகவும் கூறினார்.
ராஜஸ்தானில் உள்ள பிர்லா தொழில்நுட்ப மற்றும் கல்வி நிறுவன  மாணவர்கள் மற்றும் ஆசிரியர்களிடையே இன்று உரையாற்றிய குடியரசு துணைத்தலைவர், மக்களின் வாழ்க்கையை மேம்படுத்துவதற்கான மிகவும் 'பயனுள்ள மற்றும் தாக்கத்தை ஏற்படுத்தும்' பொறிமுறையாகக் கல்வியை வலியுறுத்தினார்.
மாற்றத்தின் முகவர்களாக, ஜனநாயகத்தில் பங்குதாரர்களாக மாணவர்களின் முக்கியப் பங்கினை அங்கீகரித்த திரு தன்கர், ஒவ்வொரு குடிமகனுக்கும் நாடாளுமன்றத்தில் மனுக்களை சமர்ப்பிக்க உரிமை உண்டு என்றார். ஜனநாயக செயல்முறையில் பதிலளிக்கும் கடமை மற்றும் குடிமக்களின் பங்கேற்பின் முக்கியத்துவத்தை வலுப்படுத்தினார்.
ஜி-20 மாநாட்டில் இந்தியாவின் வெற்றியை எடுத்துரைத்த திரு தன்கர், ஆப்பிரிக்க ஒன்றியத்தை ஜி-20 உறுப்பினராகச் சேர்த்த்து இந்தியாவின் நாகரிக நெறிமுறைகளை ஆழமாக பிரதிபலிக்கிறது என்றார். இந்தியா-மத்திய கிழக்கு-ஐரோப்பா பொருளாதார வழித்தடத்தை உலகளாவிய 'மாற்றத்திற்கு உரியதாக்க' கையொப்பமிட்டதை ஏற்றுக்கொண்ட குடியரசு துணைத்தலைவர், பிரதமர் தலைமையின் கீழ் இந்தியா ஆற்றிய பங்கு உலக அரங்கில் உலகளாவிய தெற்கிற்கு வலுவான குரலை வழங்கியுள்ளது என்பதை சுட்டிக் காட்டினார்.
ஊழலை 'ஜனநாயகம் மற்றும் வளர்ச்சியின் கொலைகாரன்' என்று குறிப்பிட்ட துணை ஜனாதிபதி, சமீபத்திய ஆண்டுகளில், அதிகார தரகர்களின் செல்வாக்கின் அதிகார மையங்களை செயலிழக்கச் செய்வதில் குறிப்பிடத்தக்க முன்னேற்றங்கள் ஏற்பட்டுள்ளன என்றார். எந்தவொரு தனிநபரும் சட்டத்திற்கு அப்பாற்பட்டவர் அல்ல என்பதை வலியுறுத்திய திரு தன்கர், "நமது நிறுவனங்களை களங்கப்படுத்தும், மதிப்பைக் குறைக்கும் பாரத் எதிர்ப்புக் கதைகளை" தீவிரமாக எதிர்த்துப் போராடுமாறு குடிமக்களுக்கு அழைப்பு விடுத்தார்.
இந்நிகழ்ச்சியில் மத்திய சட்டம் மற்றும் நீதி, நாடாளுமன்ற விவகாரங்கள் மற்றும் கலாச்சாரத் துறை இணையமைச்சர் அர்ஜூன் ராம் மேக்வால், பிட்ஸ் துணைவேந்தர் பேராசிரியர் வி.ராம்கோபால் ராவ், இயக்குநர் பேராசிரியர் சுதிர்குமார் பராய், பேராசிரியர்கள், மாணவர்கள் மற்றும் பிரமுகர்கள் கலந்து கொண்டனர்.
சுகாதாரம் மற்றும் குடும்ப நலத்துறை அமைச்சகம்
கொரோனா தடுப்பூசி செலுத்தப்பட்டதன் நிலவரத்தை அறிய கோவின் இணையதளத்தில் புதிய அம்சம்
கொரோனா தடுப்பூசி செலுத்தப்பட்டதன் நிலவரத்தை அறிய, கோவின் இணையதளத்தில் புதிய அம்சம் சேர்க்கப்பட்டுள்ளது.
இது ஒருவர் கொவிட் தடுப்பூசி செலுத்தியுள்ளாரா என்பதை எளிதில் சரிபார்க்க உதவும். டிராவல் ஏஜென்சிகள், அலுவலகங்கள், ஊழியர்கள், பொழுதுபோக்கு நிறுவனங்கள், ஐஆர்சிடிசி, அரசு அலுவலகங்கள் போன்றவை இந்த சேவையைப் பயன்படுத்திக் கொள்ள முடியும்.
தடுப்பூசி நிலவரத்தை அறிந்து கொள்ளும் வசதியின் சிறப்பம்சங்கள்:
கொவிட் தடுப்பூசி சான்றிதழ்கள் இல்லாதவர்களுக்கு உதவும் வகையில் இந்த புதிய வசதி உருவாக்கப்பட்டுள்ளது. சேவை அளிக்கும் நிறுவனங்கள், ஒருவரின் தடுப்பூசி நிலவரத்தை அறிவதற்கும் இந்த புதிய வசதி உதவும். ஒருவர் கொரோனா தடுப்பூசி போடவில்லை, ஒரு டோஸ் மட்டும் செலுத்தியுள்ளார், இரண்டு டோஸ் தடுப்பூசி செலுத்தியுள்ளார் என்பதை இது தெளிவாகக் காட்டிவிடும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1773490
---
(Visitor Counter : 258
சுகாதாரம் மற்றும் குடும்ப நலத்துறை அமைச்சகம்
அதிக அளவிலான கொரோனா பாதிப்புகளை கண்டு வரும் ஆறு மாநிலங்கள் மற்றும் யூனியன் பிரதேசங்களின் சுகாதாரத்துறை செயலாளர்களோடு மத்திய சுகாதாரச் செயலாளர் ஆலோசனை நடத்தினார்
கோவிட் பாதிப்புகளும், இறப்பு விகிதங்களும் அதிகரித்து வரும் மாநிலங்கள் மற்றும் யூனியன் பிரதேசங்களின் நிர்வாகங்களோடு மத்திய சுகாதார அமைச்சகம் தொடர்ந்து தொடர்பில் இருந்து வருகிறது.
இதன் தொடர்ச்சியாக, அதிக அளவிலான கொரோனா பாதிப்புகளைக் கண்டு வரும் ஐந்து மாநிலங்கள் மற்றும் ஒரு யூனியன் பிரதேசத்தின் சுகாதாரச் செயலாளர்களோடு மத்திய சுகாதாரச் செயலாளர் காணொளி மூலம் ஆலோசனை நடத்தினார்.
பெருந்தொற்றால் அதிக அளவில் பாதிக்கப்பட்டு இருக்கும் மேற்கு வங்கம், மகாராஷ்டிரா, குஜராத் புதுச்சேரி, ஜார்க்கண்ட் மற்றும் தில்லியில் உள்ள 35 மாவட்டங்களைப் பற்றி இந்தக் கூட்டத்தில் விவாதிக்கப்பட்டது.
மாநில சுகாதாரச் செயலாளர்களுடன், தொடர்புடைய மாவட்ட ஆட்சித் தலைவர்கள், நகராட்சி ஆணையர்கள் மற்றும் இதர அதிகாரிகளும் மத்திய சுகாதாரச் செயலாளருடனான இந்த காணொளிக் கூட்டத்தில் கலந்துகொண்டனர். பாதிப்புகளையும், உயிரிழப்புகளையும் கட்டுப்படுத்துவது எப்படி என்பது குறித்து இந்தக் கூட்டத்தில் ஆலோசிக்கப்பட்டது.
மேலும் விவரங்களுக்கு, இந்தச் செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1651732
(Visitor Counter : 151
பழங்குடியினர் நலத்துறை அமைச்சகம்
ஜார்கண்டில் 5 ஏகலைவ மாதிரி உறைவிட பள்ளி களுக்கு அடிக்கல் நாட்டினார் மத்திய அமைச்சர் அர்ஜூன் முண்டா
மத்திய பழங்குடி விவகாரங்கள் அமைச்சர் திரு அர்ஜுன் முண்டா, ஜார்கண்ட் மாநிலத்தின் மூன்று மாவட்டங்களில் ஜூலை 3 மற்றும் 4-ஆம் தேதிகளில் 5 ஏகலைவ மாதிரி உறைவிடப் பள்ளிகளுக்கு அடிக்கல் நாட்டினார்.
செரய்கலா- கர்சவான், மேற்கு சிங்பம், கிழக்கு சிங்பம் ஆகிய மாவட்டங்களில் இந்த மாதிரி உறைவிடப் பள்ளிகள் அமையவுள்ளன.
இரு நாட்கள் நடைபெற்ற நிகழ்ச்சிகளில் உரையாற்றிய அமைச்சர் திரு அர்ஜுன் முண்டா, பட்டியல் பழங்குடி சமூக மக்களின் மேம்பாட்டிற்கான பிரதமரின் தொலைநோக்குப் பார்வை பற்றியும், இதற்காக அவர்களுக்கு வழங்கத் திட்டமிடப்பட்டுள்ள கல்வி பற்றியும் பேசினார். தற்போது அடிக்கல் நாட்டப்பட்டுள்ள ஏகலைவ மாதிரி உறைவிடப் பள்ளிகளின் கட்டுமானப் பணிகள் விரைவில் நிறைவடைந்து, 2021-22 ஆம் ஆண்டில் பயன்பாட்டிற்கு வரும் என்று குறிப்பிட்டார். ஜவகர் நவோதயா வித்யாலயா பள்ளிகளுக்கு இணையாக, தரமான கல்வி இந்தப் பள்ளிகளில் வழங்கப்படும் என்றும் அமைச்சர் தெரிவித்தார்.
சுமார் 480 மாணவர்கள் ஒவ்வொரு பள்ளியிலும் கல்வி கற்கவிருப்பதால் இத்திட்டம் பழங்குடி பகுதிகளில் மிக முக்கியத்துவம் பெற்றிருப்பதாக திரு அர்ஜூன் முண்டா கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1732644
பாதுகாப்பு அமைச்சகம்
போர்க்கப்பல் வடிவமைப்புப் பணியகத்திற்கு ராயல் தாய்லாந்து கடற்படையின் தூதுக்குழு வருகை
ராயல் தாய்லாந்து கடற்படையின் மூன்று பேர் கொண்ட தூதுக்குழு 04 - 05 செப்டம்பர் 23 அன்று புதுதில்லியில் உள்ள இந்தியக் கடற்படையின் போர்க்கப்பல் வடிவமைப்புப் பணியகத்தைப் பார்வையிட்டது. இந்தப் பயணம், 12வது இந்தியக் கடற்படை-ராயல் தாய்லாந்து கடற்படை அதிகாரிகள் பேச்சுவார்த்தையின் போது இருதரப்பும் முடிவு செய்தபடி, கப்பல் வடிவமைப்பு மற்றும் கட்டுமானத்தில் இரு கடற்படைகளுக்கும் இடையிலான ஒத்துழைப்பை அதிகரிப்பதை நோக்கமாகக் கொண்டதாகும். கப்பல் வடிவமைப்பு மற்றும் கட்டுமானத்தின் பல்வேறு அம்சங்கள் குறித்து போர்க்கப்பல் வடிவமைப்புப் பணியகத் தலைமை இயக்குநர் உத்தையாவுடன் ராயல் தாய்லாந்து கடற்படையின் கேப்டன் ஜக்கரின் கலந்துரையாடினார்.
போர்க்கப்பல் வடிவமைப்பு பணியகம் பற்றிய கண்ணோட்டம் தூதுக்குழுவினருக்கு வழங்கப்பட்டது. இந்தியாவில் உள்நாட்டு கடற்படை கப்பல் கட்டுமானத்தின் பரிணாம வளர்ச்சி காண்பிக்கப்பட்டது. அவர்களுக்குப் பல்வேறு வசதிகள், வடிவமைப்புக் கருவிகள், பின்பற்றப்படும் சிறந்த நடைமுறைகள், உள்நாட்டு உபகரணங்கள் உற்பத்திச்சூழல் அமைப்பு ஆகியவையும் காண்பிக்கப்பட்டன. கப்பல் வடிவமைப்பு மற்றும் கட்டுமானத்தின் பல்வேறு அம்சங்கள் குறித்து போர்க்கப்பல் வடிவமைப்புப் பணியகத்தில் உள்ள துறை வல்லுநர்களுடன் தூதுக்குழு விவாதித்தது. கப்பல் கட்டும் தளத்தின் பல்வேறு கட்டுமான தொழில்நுட்பங்களைப் பார்வையிட கோவா கப்பல் கட்டும் நிறுவனத்திற்கும் தூதுக்குழு செல்லவுள்ளது.
எரிசக்தி அமைச்சகம்
சக்தி பி   சாளரத்தின் கீழ் மின்சார உற்பத்தி நிலையங்களுக்குத் தகுதியான உள்நாட்டு நிலக்கரியின் அளவைத் தீர்மானிக்க மத்திய மின்சார ஆணையத்திற்கு எரிசக்தி அமைச்சகம் உத்தரவு
சக்தி பி   சாளரத்தின் கீழ் 10% இறக்குமதி செய்யப்பட்ட நிலக்கரியைக் கணக்கில்கொண்டு, எரிசக்தி அடிப்படையில் உள்நாட்டு நிலக்கரியின் 15%க்கு சமமான 10% இறக்குமதி செய்யப்பட்ட நிலக்கரியைப் பயன்படுத்தி மின்சார உற்பத்தி நிலையங்களுக்குத் தகுதியான உள்நாட்டு நிலக்கரியின் அளவைத் தீர்மானிக்க மத்திய மின்சார ஆணையத்திற்கு எரிசக்தி அமைச்சகம் உத்தரவிட்டுள்ளது. சக்தி பி   என்பது நிலக்கரியை ஏலம் எடுப்பதற்கும், இந்த நிலக்கரியைப் பயன்படுத்தி மின்சாரத்தை உற்பத்தி செய்வதற்கும், குறுகியகால எரிசக்தி வாங்கும் ஒப்பந்தத்திற்கான டீப் தளம் அல்லது நேரடி மின்சார வர்த்தக சந்தையின் கீழ் நிலக்கரியை பரிமாற்றம் செய்யும் திறன் கொண்ட மின்சார உற்பத்தி நிலையங்களுக்கான ஓர் சாளரமாகும்.
அத்தகைய ஆலைகளுக்கு, ஜூன் 15, 2022 தொடங்கி, மார்ச் 31 2023 வரையிலான காலகட்டத்தில் உற்பத்திக்காக 10% எடையுடன் கட்டாய கலவையின் அடிப்படையில், சக்தி பி   சாளரத்தின் கீழ் வாங்கப்பட்ட நிலக்கரியின் அளவைக் கணக்கிடுமாறு மத்திய மின்சார ஆணையத்திற்கு அமைச்சகம் உத்தரவிட்டுள்ளது. இதன் மூலம் இந்த ஆலைகளுக்கு இறக்குமதி செய்யப்படும் நிலக்கரியைக் கொள்முதல் செய்ய சுமார் 3 வாரங்கள் அவகாசம் வழங்கப்படும்.
மின்சார தேவையில் அதிகரிப்பு மற்றும் உள்நாட்டு நிலக்கரி நிறுவனங்களிலிருந்து தேவைக்கு ஏற்ற வகையில் நிலக்கரி விநியோகம் இல்லாதது உள்ளிட்ட காரணங்களால் மின்சார உற்பத்திக்காக 10% இறக்குமதி செய்யப்பட்ட நிலக்கரியைக் கலக்குமாறு அனைத்து மின்சார உற்பத்தி நிலையங்களுக்கும் 28.04.2022 அன்று எரிசக்தி அமைச்சகம் அறிவுறுத்தியது. உள்நாட்டு நிலக்கரி விநியோகத்தை அதிகரிப்பதற்காக இவ்வாறு அறிவிக்கப்பட்டது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1829145
சுற்றுலா அமைச்சகம்
சுற்றுலா அமைச்சகம் 26 வது தேகோ அப்னா தேஷ் இணையத் தொடரை 'உயிர்வாழும் தன்மை - கட்சின் உத்வேகம் தரும் கதை' என்ற தலைப்பில் ஏற்பாடு செய்துள்ளது.
30.05.2020 அன்று சுற்றுலா அமைச்சகத்தின் ”தேகோ அப்னா தேஷ்” இணையத் தொடரின் 26 வது அமர்வு “உயிர்வாழும் தன்மை” - கட்சின் உத்வேகம் தரும் கதை” என்ற தலைப்பில் இந்தியாவின் மிகப்பெரிய மாவட்டமான குஜராத்தின் கட்சின் வரலாறு, கலாச்சாரம், கைவினைப்பொருள்கள், ஜவுளி பாரம்பரியம் மற்றும் நெகிழ்திறன் ஆகியவற்றைக் காட்டியதுடன் இயற்கைப் பேரழிவுகளுக்கு எதிராகப் போராடும் கட்ச் மக்களின் தன்னம்பிக்கை, மற்றும் இந்திய நாகரிகத்தை வரையறுக்கும் தொடர்ச்சியான இயக்கவியலை உருவாக்கும் திறன்கள் கொண்டதாக அமைந்துள்ளது. "Kutch nahi Dekha toh Kuch nahi Dekha" என்ற கட்சின் செய்தியை இணையத் தொடர் காண்பித்தது. ”Ek Bharat Shreshtha Bharat” -இன் கீழ் இந்தியாவின் பன்முகத்தன்மையை வெளிப்படுத்தும் முயற்சியாக இந்த தேகோ அப்னா தேஷின் இணையத் தொடர் விளங்கும்.
இணையத் தொடரின் இந்த அமர்வு சுற்றுலா அமைச்சகத்தின் கூடுதல் இயக்குநர் ஜெனரல் திருமதி ரூபிந்தர் பிராரால் நிர்வகிக்கப்படுகிறது மற்றும் இந்திய கலாச்சார பாரம்பரிய ஆராய்ச்சி இயக்குநர் டாக்டர் நவினா ஜாஃபா வழங்கினார்.
இந்த விளக்கக் காட்சியின் முக்கிய சிறப்பம்சங்கள் அஜ்ராக் பாரம்பரியத் தொகுதி அச்சுப்பொறிகளின் சமூகத்தை இணையம் மூலம் காண்பிப்பதாகும். இந்தியாவில் குஜராத் மற்றும் ராஜஸ்தானின் சில பகுதிகளில் இன்றும் நடைமுறையில் உள்ள ஜவுளி மீது அச்சிடும் பழமையான வகைகளில் ஒன்று அஜ்ராக் ஆகும். இந்த பாணியில் அச்சிடப்பட்ட ஜவுளி இருபுறமும் இயற்கையான சாயங்களைப் பயன்படுத்தி கையால் அச்சிடப்படுகிறது 
இணைய தொடர்களின் அமர்வுகள் இப்போது https://www.youtube.com/channel/UCbzIbBmMvtvH7d6Zo_ZEHDA/featured மற்றும் இந்திய சுற்றுலா அமைச்சகத்தின் அனைத்து சமூக ஊடகங்களிலும் கிடைக்கின்றன.
இணையத் தொடரின் அடுத்த அத்தியாயம் ஜூன் 2, 2020ஆம் தேதி காலை 11:00 மணிக்கு ஒலிபரப்பத் திட்டமிடப்பட்டுள்ளது, இதன் தலைப்பு ‘ஹரியானா: கலாச்சாரம், உணவு மற்றும் சுற்றுலா’. கீழ்காணும் லிங்கில் பதிவு செய்யுங்கள்: https://bit/ly/3dmTbmz.
பிரதமர் அலுவலகம்
மாநிலங்களவையில் குடியரசு துணைத் தலைவர் திரு ஜக்தீப் தன்கரை வரவேற்று பிரதமர் நிகழ்த்திய உரை
மாண்புமிகு தலைவர் அவர்களே,
மூத்த உறுப்பினர்களே,
இந்த அவையின் சார்பாகவும், ஒட்டுமொத்த நாட்டின் சார்பாகவும் மதிப்பிற்குரிய தலைவர் அவர்களுக்கு முதற்கண் எனது வாழ்த்துகளைத் தெரிவித்துக் கொள்கிறேன். பல்வேறு தடைகளுக்கு இடையேயும் சாதாரண குடும்பத்தில் இருந்து, இத்தகைய உயர்ந்த நிலையை நீங்கள் அடைந்திருப்பது ஏராளமானோருக்கு ஊக்கமளிக்கும்.
ஆயுதப் படைகளின் கொடி நாளும் இன்று கடைப்பிடிக்கப்படுகிறது. இந்த அவையின் சார்பாக நாட்டு மக்கள் அனைவருக்கும் ஆயுதப் படைகளின் கொடிநாள் வாழ்த்துகளைத் தெரிவித்துக் கொள்கிறேன். இந்த அவையின் அனைத்து உறுப்பினர்களின் சார்பாக ஆயுதப்படை வீரர்களை வணங்குகிறேன்.
மதிப்பிற்குரிய தலைவர் அவர்களே,
இரண்டு முக்கிய நிகழ்வுகளை நாடு சந்திக்கும் வேளையில் மதிப்பிற்குரிய தலைவரை நாடாளுமன்ற மேலவை வரவேற்கிறது. சில நாட்களுக்கு முன்புதான் ஜி-20 குழுவிற்கு தலைமை ஏற்கும் பொறுப்பை உலக நாடுகள் இந்தியாவசம் ஒப்படைத்தன. அமிர்த காலத்தின் தொடக்கமாகவும் இது அமைந்துள்ளது. புதிய வளர்ந்த இந்தியாவைக் கட்டமைப்பதற்கான காலமாக மட்டுமல்லாமல், உலக நாடுகளின் எதிர்காலப் பாதையை தீர்மானிக்கும் முக்கிய பங்களிப்பையும் இந்தியா அமிர்த காலத்தில் வழங்கும். இந்தியாவின் இந்தப் பயணத்தில் நமது ஜனநாயகம், நாடாளுமன்றம் மற்றும் நாடாளுமன்ற அமைப்புமுறையும் குறிப்பிடத்தக்க பங்கு வகிக்கும். உங்கள் வழிகாட்டுதலின் கீழ் அனைத்து உறுப்பினர்களும் தங்கள் கடமையை முறையாக நிறைவேற்றுவதுடன், நாட்டின் உறுதிப்பாட்டை நிறைவேற்றும் சிறந்த தளமாகவும் இந்த அவை செயல்படும்.
மாண்புமிகு தலைவர் அவர்களே,
மாநிலங்களவையின் தலைவர் என்ற புதிய பொறுப்பை நீங்கள் இன்று முறைப்படி துவங்குகிறீர்கள். அவையின் முன் உள்ள முதல் கடமை, நாட்டின் கடைக்கோடியில் உள்ள சாமானிய மனிதனின் நலன் சார்ந்த விஷயமாகும். தனது பொறுப்பை உணர்ந்துள்ள நம் நாடு, இந்தக் காலகட்டத்தில் முழு அர்ப்பணிப்போடு அதை நிறைவேற்றி வருகிறது.
மதிப்பிற்குரிய குடியரசு தலைவர் திருமதி திரௌபதி முர்முவின் வடிவில் நாட்டின் ஒளிமயமான பழங்குடி கலாச்சாரம் முதன்முறையாக நம்மை வழி நடத்துகிறது. ஒடுக்கப்பட்ட சமூகத்தில் இருந்து முன்னேறி, திரு ராம்நாத் கோவிந்த் அவர்கள் முன்னதாக உயர்ந்த நிலையை அடைந்தார். தற்போது விவசாயியின் தவப்புதல்வனாக கோடிக்கணக்கான நாட்டு மக்கள், ஏழைகள் மற்றும் விவசாயிகளின் சக்தியாக நீங்கள் விளங்குகிறீர்கள்.
உங்கள் வழிகாட்டுதலின்படி இந்த அவை கண்ணியத்தையும், மாண்பையும் முன்னெடுத்துச் சென்று புதிய உச்சத்தை அடையும் என்பதில் எனக்கு ஐயமில்லை. மாநிலங்களவை மற்றும் ஒட்டுமொத்த நாட்டின் சார்பாக மீண்டும் ஒருமுறை எனது நல்வாழ்த்துகளை உங்களுக்குத் தெரிவித்துக் கொள்கிறேன்.
நன்றி.
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
கலாசாரத்துறை அமைச்சகம்
நாட்டுக்காக உயிர் தியாகம் செய்த 'வீர்'களுக்கு அஞ்சலி செலுத்தும் வகையில் “என் மண் என் தேசம்” இயக்கம்
பிரதமர் திரு நரேந்திர மோடி அண்மையில் தனது மன் கி பாத் எனப்படும் மனதின் குரல் வானொலி உரையின்போது 'மேரி மாத்தி மேரா தேஷ்' எனப்படும் என் மண் என் தேசம் இயக்கத்தை அறிவித்தார். இந்த இயக்கம் நாட்டுக்காக தங்கள் இன்னுயிரை தியாகம் செய்த துணிச்சலான சுதந்திர போராட்ட வீரர்களை கௌரவிப்பதை நோக்கமாகக் கொண்டுள்ளது. இதில் நாடு முழுவதும் பல்வேறு செயல்பாடுகள் நடைபெறும். நாட்டுக்காகத் தியாகம் செய்தவர்களை நினைவுகூரும் வகையில் நினைவு பலகைகள் கிராம பஞ்சாயத்துகளில் நிறுவப்படும்.
தகவல் ஒலிபரப்புத் துறையின் செயலாளர் திரு அபூர்வா சந்திரா செய்தியாளர் சந்திப்பில் இந்த தகவலைத் தெரிவித்தார். கலாச்சாரத்துறை செயலாளர் திரு கோவிந்த் மோகன் மற்றும் இளைஞர் நலத்துறை செயலாளர் திருமதி மீட்டா ராஜீவ்லோச்சன் ஆகியோரும் இந்த செய்தியாளர் சந்திப்பில் பங்கேற்றனர். பிரசார் பாரதியின் தலைமைச் செயல் அதிகாரி திரு கௌரவ் திவிவேதியும் இந்த நிகழ்ச்சியில் கலந்து கொண்டார்.
பத்திரிகையாளர் சந்திப்பில் பேசிய திரு அபூர்வா சந்திரா, சுதந்திரத்தின் 75 ஆண்டுகளைக் கொண்டாடும் ஆசாதி கா அம்ரித் மஹோத்சவத்தின் நிறைவு நிகழ்ச்சியாக இந்த என் மண் என் தேசம் இயக்கம் இருக்கும் என்று கூறினார். கடந்த ஆண்டு மேற்கொள்ளப்பட்ட நாடு தழுவிய இயக்கமான இல்லம் தோறும் தேசியக் கொடி இயக்கம் மிகப்பெரிய வெற்றியைப் பெற்றது என்று அவர் தெரிவித்தார். இந்த ஆண்டும் இல்லம் தோறும் தேசியக் கொடி இயக்கம் நடைபெறும் என்று அவர் கூறினார். இந்த இயக்கங்கள் குறித்த விழிப்புணர்வை ஏற்படுத்துவதில், ஊடகங்களின் பங்கு குறித்தும் தகவல் ஒலிபரப்புத் துறைச் செயலாளர் எடுத்துரைத்தார்.
கலாச்சாரத் துறைச் செயலாளர் திரு கோவிந்த் மோகன் பேசுகையில், நாட்டின் அனைத்து மூலைகளிலிருந்தும் மண்ணை 7500 கலசங்களில் கொண்டு செல்லும் 'அம்ரித் கலச யாத்திரை' நடத்தப்படுவதைக் குறிப்பிட்டார். இது ஒரே பாரதம் உன்னத பாரதம் என்ற உறுதிப்பாட்டைக் குறிக்கும் என்றும் அவர் மேலும் விளக்கினார்.
இவற்றில் மக்கள் பங்கேற்பை  ஊக்குவிக்கும் வகையில், https://merimaatimeradesh.gov.in என்ற இணையதளம் தொடங்கப்பட்டுள்ளதாகவும், இதில் மக்கள் மண்ணுடன் கூடிய செல்ஃபிக்களை பதிவேற்றலாம் என்றும் கலாச்சாரத்துறைச் செயலாளர் கூறினார்.
நாடு தழுவிய இயக்கம் தொடர்பான விவரங்களை https://yuva.gov.in/meri_maati_mera_desh என்ற இணையதளத்தில் அறிந்து கொள்ளலாம் என்று இளைஞர் விவகாரம் மற்றும் விளையாட்டு அமைச்சகத்தின் செயலாளர் திருமதி மீட்டா ராஜீவ்லோச்சன் தெரிவித்தார்.
என் மண் என் தேசம் இயக்கம் ஆகஸ்ட் 9 ஆம் தேதி தொடங்கி, ஆகஸ்ட் 15-ம் தேதி வரை பல்வேறு நிகழ்ச்சிகளுடன் திட்டமிடப்பட்டுள்ளது. இதன் நிறைவு விழா 30 ஆகஸ்ட் 2023 அன்று புதுதில்லியில் உள்ள கர்தவ்யா பாதையில் முக்கிய பிரமுகர்கள் முன்னிலையில் நடைபெற உள்ளது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மக்களுக்கு ஏற்ற பொது போக்குவரத்து வசதிகளை ஏற்படுத்த வேண்டும்: மத்திய அமைச்சர் நிதின்கட்கரி வலியுறுத்தல்
மக்களுக்கு ஏற்ற வகையில் பாதுகாப்பான, சிக்கனமான, மாசற்ற பொது போக்குவரத்தை ஏற்படுத்த வேண்டிய தேவை ஏற்பட்டுள்ளது என மத்திய சாலைப் போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி கூறினார்.
போக்குவரத்து வளர்ச்சிக் கவுன்சிலின் 40வது கூட்டம் நேற்று நடந்தது. இதில் பல மாநிலங்களின் போக்குவரத்து அமைச்சர்கள், போக்குவரத்துத் துறை செயலாளர்கள், ஆணையர்கள் கலந்து கொண்டனர். இதில் அமைச்சர் திரு நிதின்கட்கரி பேசியதாவது:
ஒருங்கிணைந்த போக்குவரத்து முறையையும், தேசிய பொது பயண அட்டையையும் அமல்படுத்தி அதன் செயல்பாட்டை முற்றிலும் டிஜிட்டல் மயமாக்க வேண்டும். பேருந்து இயக்கத்தில் எரிவாயு, மின்சாரம், எத்தனால் கலந்த எரிபொருள் ஆகியவற்றை பயன்படுத்துவதை மாநிலங்கள் அதிகரிக்க வேண்டும்.
லண்டனில் உள்ள பொதுப் போக்குவரத்து போல், நவீனமயமான பொதுப் போக்குவரத்தை உருவாக்கும் மாநிலங்களின் முயற்சிகளுக்கு, மத்திய அரசு முழு ஆதரவு அளிக்கும். மின்சார வாகனங்களுக்கான செலவுகள் எதிர்காலத்தில் குறையும் என்பதால், மத்திய அரசின் ஃபேம்-2 திட்டத்தைப் பயன்படுத்தி, மின்சார வாகனங்களுக்கு மாநிலங்கள் மாற வேண்டும். புத்தாக்கத்தைப் பயன்படுத்தி, பேருந்துகள் மற்றும் பொது போக்குவரத்தின் தரத்தை மேம்படுத்த வேண்டும். அப்போதுதான், சொந்த வாகனங்களை பயன்படுத்துவதைத் தவிர்த்து, பொது போக்குவரத்துக்கு மக்கள் மாறுவர்.
இவ்வாறு அமைச்சர் திரு நிதின்கட்கரி தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
எஃகுத்துறை அமைச்சகம்
மத்தியப் பிரதேசம் மாண்ட்லாவில் கொவிட் சிகிச்சை மருத்துவமனை: மத்திய அமைச்சர் திரு தர்மேந்திர பிரதான் மற்றும் மத்தியப் பிரதேச முதல்வர் திரு. சிவராஜ் சிங் சவுகான் தொடங்கி வைத்தனர்
மத்தியப் பிரதேசம் மாண்ட்லா மாவட்டத்தில் கொவிட் சிகிச்சை மருத்துவமனையை முதல்வர் திரு. சிவராஜ் சிங் சவுகானுடன் இணைந்து பெட்ரோலியத்துறை அமைச்சர் திரு தர்மேந்திர பிரதான் தொடங்கி வைத்தார்.
இந்நிகழ்ச்சியில் மத்திய அமைச்சர் திரு தர்மேந்திர பிரதான் கூறியதாவது:
கொரோனா தொற்றை எதிர்த்து போராடுவதில், புதிய மாதிரியை ஏற்படுத்தியுள்ள மத்திய பிரதேச அரசுக்கு பாராட்டுக்கள். மக்களின் பங்களிப்பாலும், முறையான திட்டமிடல் ஆகியவற்றால் இது சாத்தியமானது. சிறந்த நிர்வாகத்தை உறுதி செய்துள்ளது. இந்த வாரம் தொடங்கப்பட்ட புதிய தடுப்பூசி திட்டத்தில், மத்தியப் பிரதேசம் முன்னணியில் உள்ளது. இந்த மாநிலத்தில் இதுவரை 1.82 கோடி மக்கள் தடுப்பூசி போட்டுள்ளனர்.
கொவிட் புதிய பாதிப்பு எண்ணிக்கை தொடர்ந்து குறைந்தாலும், 3வது அலை ஏற்பட்டால், அதை சந்திக்க தயாராக இருக்க அனைத்து நடவடிக்கைகளையும் மத்திய அரசு எடுக்கும். வரும் நாட்களில் தடுப்பூசி நடவடிக்கைகள் அதிகரிக்கும். இந்தாண்டு இறுதிக்குள், தகுதியான அனைவருக்கும் தடுப்பூசி போடப்படும் என்று கூறினார்.
மத்திய அரசின் முழு ஆதரவுடன், மாநில அரசு கொவிட் பாதிப்பை வெற்றிகரமாக கட்டுப்படுத்தியுள்ளது. கொவிட் தடுப்பு நடவடிக்கைகள், தடுப்பூசி போடுதல் என அனைத்து முன்னெச்சரிக்கை நடவடிக்கைகளையும் மத்தியப் பிரதேச அரசு எடுக்கிறது. இந்த புதிய மருத்துவமனையில் அளிக்கப்படும் வசதிகள், கொரோனாவை எதிர்த்து போராட மேலும் உதவும், 3வது அலையை தடுக்கும் என முதலமைச்சர் திரு. சிவராஜ் சிங் சவுகான் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730334
இந்திய அரசின் முதன்மை அறிவியல் ஆலோசகரின் அலுவலகம்
பற்றாக்குறையை சமாளிக்க வீட்டிலேயே தயாரிக்கப்படும் முககவசங்கள்
முககவசங்களை எங்கு வாங்குவது என்று கவலைப்படுபவரா நீங்கள்? இந்திய அரசின் முதன்மை அறிவியல் ஆலோசகர் அலுவலகம் உங்களுக்காக ஒரு புதுமையான தீர்வைக் கொண்டு வந்துள்ளது: வீட்டில் தயாரிக்கப்படும் முககவசம். ”இது முககவசம் அணிய விரும்பும் ஆனால் அதை வாங்க முடியாத மக்களுக்கானது. துவைத்து மீண்டும் பயன்படுத்தக்கூடிய முககவசங்களை அவர்கள் வீட்டிலேயே உருவாக்க முடியும்” என்று முதன்மை அறிவியல் ஆலோசகர் அலுவலகத்தின் மூத்த ஆலோசகரான டாக்டர் ஷைலஜா வைத்யா குப்தா கூறுகிறார்.
இந்திய அரசாங்கத்தின் முதன்மை அறிவியல் ஆலோசகர் அலுவலகம், வீட்டில் தயாரிக்ககூடிய முககவசங்கள் குறித்த கையேட்டை வெளியிட்டது: வீட்டிலேயே தயாரிக்ககூடிய “சார்ஸ் - கோ 2” கொரோனா வைரஸின் பரவலைத் தடுப்பதற்கான முககவசங்கள்”. இதை தயாரிப்பதற்கான முக்கிய காரணங்கள், எளிதில் கிடைக்ககூடியப் பொருட்களைக் கொண்டு வீட்டிலேயே தயாரிக்க முடியும், பயன்பாட்டிற்கு பிறகு மறு சுழற்சியில் பயன்படுத்தவும் ஏதுவானவை.
வீட்டில் முககவசங்களை தயாரித்துப் பயன்படுத்துவது பற்றிய விரிவான கையேட்டைப் பதிவிறக்கம் செய்ய http://bit.ly/DIYMasksCorona இணைய முகவரியைத் தொடர்பு கொள்ளலாம்.
(Visitor Counter : 91
பாதுகாப்பு அமைச்சகம்
"சுயசார்பு பாரதம்" லட்சியத்தை அடைவதற்குத் தொழில் வடிவமைத்தல், மேம்படுத்துதல் மற்றும் உற்பத்தி செய்வதற்கான 108 அமைப்புகள் மற்றும் துணை அமைப்புகளைப் பாதுகாப்பு ஆராய்ச்சி மேம்பாட்டு அமைப்பு  அடையாளம் காட்டுகிறது.
மாண்புமிகு பிரதம மந்திரியின் ”சுயசார்பு பாரதம்” வழங்கிய தெளிவான அழைப்புக்கு பதிலளித்த பாதுகாப்பு ஆராய்ச்சி மற்றும் மேம்பாட்டு அமைப்பு  உள்நாட்டுப் பாதுகாப்பு சுற்றுச்சூழல் அமைப்பை வலுப்படுத்த பல்வேறு முயற்சிகளை எடுத்துள்ளது. இது குறித்து,ப் பாதுகாப்பு ஆராய்ச்சி மற்றும் மேம்பாட்டு அமைப்பு தூதுக்குழு இன்று பாதுகாப்புத்துறை அமைச்சர் திரு. ராஜ்நாத் சிங்கை சந்தித்து, இந்தியத் தொழில்துறையால் மட்டுமே வடிவமைத்தல் மற்றும் மேம்பாட்டுக்காக அடையாளம் காணப்பட்ட 108 அமைப்புகள் மற்றும் துணை அமைப்புகள் பற்றி அவருக்கு விளக்கமளித்தது. தொழில்நுட்பங்களின் பட்டியல் இணைப்பு -1 இல் இணைக்கப்பட்டுள்ளது. இந்த முயற்சி இந்தியப் பாதுகாப்புத் துறைக்கு சுயசார்பு பாரதத்தை உருவாக்குவதற்கு பல தொழில்நுட்பங்களை உருவாக்க வழி வகுக்கும்.
பாதுகாப்பு ஆராயச்சி மற்றும் மேம்பாட்டு அமைப்பு  தேவை அடிப்படையில் இந்த அமைப்புகளின் வடிவமைப்பு, மேம்பாடு மற்றும் சோதனைத் தொழில்களுக்கு தனது ஆதரவை வழங்கும். இந்த அமைப்புகளின் அனைத்துத் தேவைகளையும் ஆராய்ச்சி மற்றும் மேம்பாட்டு நிறுவனங்கள் , ஆயுதப்படைகள் மற்றும் பிற பாதுகாப்பு முகவர் நிறுவனங்கள் அபிவிருத்தி ஒப்பந்தங்கள் அல்லது பொருத்தமான இந்தியத் தொழிலில் உற்பத்தி ஆணைகள் மூலம் பூர்த்தி செய்யலாம். இது பாதுகாப்பு ஆராய்ச்சி மற்றும் மேம்பாட்டு அமைப்பு  முக்கியமான மற்றும் மேம்பட்டத் தொழில்நுட்பங்கள் மற்றும் அமைப்புகளின் வடிவமைப்பு மற்றும் மேம்பாட்டில் கவனம் செலுத்த அனுமதிக்கும்.
பாதுகாப்பு ஆராயச்சி மற்றும் மேம்பாட்டு அமைப்பு  அதன் அமைப்புகளை உணர்ந்து கொள்வதற்காக தொழில்துறையுடன் கூட்டு சேர்ந்துள்ளது. முக்கிய ஆயுத அமைப்புகளின் வளர்ச்சியில் பாதுகாப்பு ஆராய்ச்சி மற்றும் மேம்பாட்டு அமைப்புடன்  ஒத்துழைப்பது, இந்தியத் தொழில் தாமாக சொந்தமாக அமைப்புகளை உருவாக்கக்கூடிய ஒரு நிலைக்கு முதிர்ச்சியடைந்துள்ளது. இந்தியத் தொழில் ஒரு ”பொருள்களின் தேவையை கட்டமைத்தலில்’  கூட்டாளரிடமிருந்து ‘பொருள்களைத் தனித்தன்மையாக உருவாக்குவதில் “ கூட்டாளராக முன்னேறியுள்ளது.
பாதுகாப்பு ஆராயச்சி மற்றும் மேம்பாட்டு அமைப்புக்கான  தற்போதைய தொழில்தளம் 1800 குறு, சிறு, நடுத்தரத்தொழில் நிறுவனங்களையும், பொதுத்துறைப் பாதுகாப்புத் துறைகள், பீரங்கித் தொழிற்சாலைகள் மற்றும் பெரிய அளவிலான தொழில்களையும் கொண்டுள்ளது. பாதுகாப்பு ஆராய்ச்சி மற்றும் மேம்பாட்டு அமைப்பு  ஏற்கனவே இந்தியத் தொழிற்துறையை மேம்பாடு மற்றும் உற்பத்திக் கூட்டாளர்கள்  என ஈடுபடுத்த பல்வேறு கொள்கைகள் மூலம் அதன் தொழில்நுட்பத்தை பெயரளவு செலவில் தொழிலுக்கு வழங்குதல் மற்றும் அதன் காப்புரிமைகளுக்கு இலவச அணுகலை வழங்குதல் ஆகிய முக்கிய முயற்சிகளை எடுத்துள்ளது.
இந்த முயற்சி வேகமாக வளர்ந்து வரும் இந்தியப் பாதுகாப்பு தொழில்துறை சுற்றுச்சூழல் அமைப்பின் தொழில்துறைகளை ஆதரிப்பதோடு, “சுயசார்பு பாரதத்திற்கு” பெரிய அளவில் பங்களிக்க உதவும்.